**Էնն (Աննա) Լինդբերգ**, (անգլ.՝ Anne Morrow Lindbergh, մինչ ամուսնությունը՝ անգլ.՝ Anne Spencer Morrow, հունիսի 22, 1906(1906-06-22)[…], Էնգլվուդ, Բերգեն շրջան, Նյու Ջերսի, ԱՄՆ - փետրվարի 7, 2001(2001-02-07)[…], Barnet, Քալեդոնիա շրջան (Վերմոնտ), Վերմոնտ, ԱՄՆ), ամերիկուհի գրող և օդաչու։ 

Օդաչու Չարլզ Լինդբերգի կինը։

Կենսագրություն
--------------

Հայրը՝ Դուայթ Մորրոուն եղել է J.P. Morgan & Co. ընկերության գործընկեր, ԱՄՆ-ի դեսպանը Մեքսիկայում և Նյու Ջերսի նահանգի սենատորը, իսկ մայրը՝ Էլիզաբեթ Մորրոուն, եղել է ուսուցչուհի և բանաստեղծ, պայքարել է կանանց իրավունքների համար։

Էննը եղել է չորս երեխաներից երկրորդը։ Նրա ավագ քույրերը եղել են Էլիզաբեթը և Կոնստանսը, իսկ կրտսեր եղբոր անունը Դուայթ էր։ Բոլոր երեխաներին ծնողները դաստիարակում էին կալվինական ոգով։ 1924 թվականին Նյու Յորքի Chapin School դպրոցն ավարտելուց հետո Էննը հաճախել է Սմիթ քոլեջ, որն ավարտել է 1928 թվականին՝ հասարակական գիտությունների բակալավրի աստիճանով։ Արդեն այստեղ նա սկսել է գրել իր առաջին ստեղծագործությունները։

Չարլզ Լինդբերգի հետ նա ծանոթացել է 1927 թվականի դեկտեմբերի 21-ին Մեխիկոյում։ Էննին Մեխիկո էր հրավիրել իր հայրը։ Էնն Մորրոուն և Չարլզ Լինդբերգը ամուսնացել են 1929 թվականի մայիսի 27-ին Էնգլվուդում՝ փակ արարողակարգով։ Լինդբերգը կնոջը սովորեցրել է թռչելու արվեստ, իսկ նավագնացություն սովորել է Հարոլդ Գատտիի մոտ։ 1930 թվականին Էննը դարձել է առաջին ամերիկացի կինը, որը ստացել է օդաչուի վկայական։

1930 թվականի հունիսի 22-ին նրանց ընտանիքում ծնվել է առաջին երեխան՝ Չարլզը, որի ողբերգական ճակատագիրը հայտնի է դարձել աշխարհով մեկ։ Նրանից հետո ընտանիքում ծնվել են ևս հինգ երեխա՝ Ջոնը, Լենդը, Սքոթը, Աննան և Ռիվը։

1930-ական թվականների վերջերին Էննը և Չարլզը հրավիրվել են Եվրոպա։ Գերմանիայում Չարլզ Լինդբերգը հիացել է բարձրակարգ ավիացիոն արդյունաբերությամբ։ 1939 թվականի ապրիլին Լինդբերգները վերադարձել են Միացյալ Նահանգներ։ Պատերազմի ավարտից հետո Էննը զբաղվել է գրական գործունեությամբ՝ հասնելով բազմաթիվ հաջողությունների։

Նրանց ընտանիքը ապրել է տարբեր վայրերում՝ ԱՄՆ-ում, Անգլիայում, Ֆրանսիայում, Շվեյցարիայում և Հավայան կղզիներում։

1990-ականների սկզբին Էննը դարձել է հաշմանդամ և ապրել է Կոնեկտիկուտում, որտեղ նա 24 ժամյա օգնություն է ստացել բուժաշխատողների կողմից։ 1999 թվականին Վերմոնտում, իր դուստր Ռիվին այցելելուց հետո, նա ստացել է թոքաբորբ, որից հետո ապրել է Ռիվի հետ՝ առանձին տան մեջ։ Մահացել է ուղեղի կաթվածից՝ Պասսումպսիկում։ Նրան դիակիզել են։

Վաստակ
------

Էնն Լինդբերգը ստացել է բազմաթիվ մրցանակներ ինչպես իր գրական ստեղծագործությունների, այնպես էլ օդագնացության մեջ ունեցած իր հաջողությունների համար։ 1933 թվականին նա ստացել է US Flag Association Cross of Honor մեդալ անդրատլանտյան թռիչքի համար։ 1934 թվականին նա պարգևատրվել է Համմարդ մեդալով՝ ամուսնու հետ դեպի հինգ մայրցամաք կատարած թռիչքների համար (անցել են ավելի քան 64000կմ)։

1993 թվականին Women in Aerospace կազմակերպությունը նրան ներկայացրել է մրցանակ՝ իր նվաճումների, ճանաչման և ավիացիոն-տիեզերական դաշտի զարգացման գործում ունեցած ավանդի համար։ Էնն Լինդբերգի անունն ընդգրկվել է Ազգային ավիացիայի փառքի սրահում (1979), Կանանց ազգային փառքի սրահում (1996), Նյու Ջերսիի Փառքի ավիացիոն սրահում և ավիացիայի կուրսանտ-կանանց միջազգային փառքի սրահում (1999):

Նրա առաջին ստեղծագործությունը եղել է «Հյուսիսից դեպի արևելք» գիրքը (1935), երկրորդը՝ «Լսի՛ր քամի» (1938), որոնք նույնպես արժանացել են մեծ մրցանակների։ Լինդբերգը արժանացել է Սուրբ Քրիստոֆորի մրցանակի՝ «Պատերազմի հետ և առանց նրա» օրագրի համար։

Ծանոթագրություններ
------------------

1. 1 2 3 4  Encyclopædia Britannica
2. 1 2 3 4  GeneaStar
3. 1 2  Babelio (ֆր.) — 2007.
4. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
5. ↑
6. ↑  Anne Morrow Lindbergh(անգլ.)
7. ↑  US Flag Association Cross of Honor medal(անգլ.)
8. ↑  ANNE MORROW LINDBERGH Archived 2015-03-04 at the Wayback Machine.(անգլ.)

Արտաքին հղումներ
----------------

* Anne Morrow Lindbergh(անգլ.)
* Anne Morrow Lindbergh Papers, 1892—1993(անգլ.)
* Էնն Լինդբերգ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · Find A Grave · WikiTree · WeRelate |
|  |
| Բառարաններ և հանրագիտարաններ | Բրիտանիկա · Մեծ նորվեգական · American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1163523 · BNF: 12103368s · CiNii: DA03660866 · CONOR: 9105251 · GND: 118573098 · ISNI: 0000000109153271, 0000000368556999 · LCCN: n79108313 · NDL: 00447720 · NKC: ola2009507859 · NTA: 068943148 · NUKAT: n97091900 · PTBNP: 701135 · SUDOC: 029397480 · VIAF: 73882906 · WorldCat VIAF: 73882906 |

 |

 |